**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Осме посебне сједнице Народне скупштине Републике Српске,**

**одржане 16, 17. и 18. децембра 2019. године**

Осма посебна сједница Народне скупштине Републике Српске одржана је 16, 17. и 18. децембра 2019. године у Бањој Луци.

Предсједник Народне скупштине Републике Српске Недељко Чубриловић (у даљњем тексту: предсједник) отворио је Осму посебну сједницу и констатовао да постоји кворум, те да су одсуство са сједнице најавили народни посланици: Далибор Стевић, Срђан Тодоровић, Зоран Тегелтија, Миленко Вићановић, Игор Црнадак, Љубиша Крунић, Един Рамић и Сенад Братић.

На почетку сједнице предсједник је обавијестио присутне да ће се радити у пословнички предвиђеном радном времену са могућношћу продужења, а да ће *дан за гласање* бити по апсолвираним тачкама дневног реда.

Сједница је заказана на захтјев Владе Републике Српске, у складу са чланом 171 став 1 и чланом 172 Пословника Народне скупштине Републике Српске.

Предсједник је обавијестио присутне да није било захтјева за измјену и допуну предложеног дневног реда, те се прешло на утврђивање дневног реда Осме посебне сједнице Народне скупштине Републике Српске.

Народна скупштина Републике Српске је усвојила

**ДНЕВНИ РЕД**

1. Приједлог Програма економских реформи Републике Српске за период 2020–2022. година, по хитном поступку;
2. Приједлог буџета Републике Српске за 2020. годину, по хитном поступку;
3. Приједлог закона о извршењу буџета Републике Српске за 2020. годину, по хитном поступку;
4. Приједлог закона о измјенама Закона о доприносима, по хитном поступку;
5. Приједлог одлуке о износу гаранција које може издати Република Српска у 2020. години;
6. Приједлог одлуке о дугорочном задуживању Републике Српске у 2020. години;
7. Приједлог одлуке о краткорочном задуживању Републике Српске емисијом трезорских записа за 2020. годину

*са* ***47 гласова ''за'', ниједним “против'' и 15 ''уздржаних''.***

Након тога се прешло на разматрање тачака дневног реда.

**Ад – 1: Приједлог програма економских реформи Републике Српске за период 2020–2022. година, по хитном поступку**

Прије давања ријечи предлагачу за уводно излагање по овој тачки дневног реда, Народна скупштина се изјаснила о захтјеву предсједника Владе да његово обраћање траје до 60 минута и исти је усвојен са *47 гласова ''за'', четири ''против'' и 11 ''уздржаних''.*

У име предлагача уводно излагање по овој тачки дневног реда поднио је Радован Вишковић, предсједник Владе Републике Српске.

Одбор за финансије и буџет, Одбор за привреду, Одбор за образовање, науку, културу и информисање, Одбор за здравство, рад и социјалну политику, Одбор за пољопривреду, шумарство и водопривреду, Одбор за трговину и туризам и Одбор за праћење стања у области пензијско-инвалидског осигурања су разматрали наведени приједлог програма економских реформи и поднијели Народној скупштини извјештаје у којима констатују да се исти разматра на Осмој посебној сједници.

Прије преласка на расправу, Колегијум Народне скупштине је одобрио обраћање: директору Привредне коморе Републике Српске г. Пери Ћорићу, предсједнику Конфедерације синдиката Републике Српске г. Жељки Тепавчевићу, предсједнику Уније послодаваца Републике Српске г. Саши Тривићу и генералном секретару Савеза синдиката Републике Српске г. Горану Станковићу.

У посланичкој расправи учествовали су: Душко Ивић, Драшко Станивуковић, Јелена Тривић, Милан Тубин, Срђан Мазалица, Милан Шврака, Иванка Марковић, Славко Глигорић, Игор Жунић, Драган Галић, Гордана Видовић, Душица Шолаја, Споменка Стевановић, Радован Вуковић, Максим Скоко, Зоран Видић, Томица Стојановић, Недељко Гламочак, Љубиша Крунић, Жељка Стојичић, Ранка Перић Ромић, Валерија Лакић, Небојша Вукановић, Давор Шешић и Миладин Станић.

Влада Републике Српске је поднијела амандмане који су постали саставни дио Приједлога програма.

Клуб посланика СДС је поднио амандман.

Закључена је расправа.

Завршну ријеч по овој тачки дневног реда дао је Радован Вишковић, предсједник Владе Републике Српске.

*У* ***дану за гласање,*** 18. децембра 2019. године, Народна скупштина Републике Српске је приступила изјашњењу по амандману и Одлуци о усвајању Програма економских реформи, и то:

По приједлогу амандмана Клуба посланика СДС, испред Владе као предлагача, изјаснио се Радован Вишковић, предсједник Владе Републике Српске:

* амандман није прихваћен.

Након неприхватања амандмана од стране предлагача Приједлога програма, Клуб посланика СДС није тражио изјашњење о амандману.

***Одлука о усвајању* *Програма економских реформи Републике Српске за период 2020–2022. година, по хитном поступку је усвојена са 51 гласом ''за'', осам ''против'' и седам ''уздржаних''.***

**Ад – 2: Приједлог буџета Републике Српске за 2020. годину, по хитном поступку**

У име предлагача уводно излагање по овој тачки дневног реда поднијела је Зора Видовић, министар финансија.

Одбор за привреду, Одбор за образовање, науку, културу и информисање, Одбор за здравство, рад и социјалну политику, Одбор за пољопривреду, шумарство и водопривреду, Одбор за трговину и туризам, Одбор за праћење стања у области пензијско-инвалидског осигурања, Одбор за борачко-инвалидску заштиту, Одбор за ревизију, Административна комисија, Одбор за питања дјеце, младих и спорта, Одбор за финансије и буџет, Одбор за заштиту права избјеглица, расељених лица и повратника и Одбор једнаких могућности су разматрали наведени приједлог буџета Републике Српске и поднијели Народној скупштини извјештаје у којима констатују да се исти разматра на Осмој посебној сједници.

Прије преласка на расправу, Колегијум Народне скупштине је одобрио обраћање у трајању до 10 минута предсједнику Борачке организације Републике Српске г. Миломиру Савчићу и предсједнику Удружења пензионера Републике Српске г. Ради Ракуљу.

У посланичкој расправи учествовали су: Јелена Тривић, Драшко Станивуковић, Давор Шешић, Драгослав Кабић, Гордана Видовић, Миладин Станић, Сенад Братић, Игор Жунић, Томица Стојановић, Жељка Стојичић, Зоран Видић, Жељко Бабић, Љубиша Крунић, Милан Тубин, Недељко Гламочак и Небојша Вукановић.

Клубови посланика СНСД, ДНС, СП, Демос, НДП и УС су поднијели четири амандмана.

Клуб посланика СДС је поднио девет амандмана.

Клуб посланика ПДП је поднио амандман.

Народни посланик Иванка Марковић је поднијела два амандмана.

Посланичка група Заједно за БиХ је поднијела три амандмана.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање,*** 18. децембра 2019. године, Народна скупштина Републике Српске је приступила изјашњењу по амандманима и Одлуци о усвајању буџета Републике Српске, и то:

По приједлогу амандмана клубова посланика СНСД, ДНС, СП, Демос, НДП и УС, испред Владе као предлагача, изјаснила се Зора Видовић, министар финансија:

* амандман 1 – прихваћен,
* амандман 2 – прихваћен,
* амандман 3 – прихваћен и
* амандман 4 – прихваћен.

По приједлогу амандмана Клуба посланика СДС, испред Владе као предлагача, изјаснила се Зора Видовић, министар финансија:

* амандман 1 – није прихваћен,
* амандман 2 – није прихваћен,
* амандман 3 – није прихваћен,
* амандман 4 – није прихваћен,
* амандман 5 – није прихваћен,
* амандман 6 – није прихваћен,
* амандман 7 – није прихваћен,
* амандман 8 – није прихваћен и
* амандман 9 – није прихваћен.

Након неприхватања амандмана од стране предлагача Приједлога буџета, Клуб посланика СДС је тражио изјашњење по амандманима 1, 5 и 9, и приступило се гласању:

* амандман 1 – није прихваћен (*13 гласова ''за'', ниједан ''против'', 36 ''уздржаних''*),
* амандман 5 – није прихваћен (*13 гласова ''за'', ниједан ''против'', 36 ''уздржаних''*) и
* амандман 9 – није прихваћен (*13 гласова ''за'', ниједан ''против'', 37 ''уздржаних''*).

По приједлогу амандмана Клуба посланика ПДП, испред Владе као предлагача, изјаснила се Зора Видовић, министар финансија:

* амандман није прихваћен.

Након неприхватања амандмана од стране предлагача Приједлога закона, Клуб посланика ПДП је тражио изјашњење по амандману:

* амандман није прихваћен (*13 гласова ''за'', ниједан ''против'', 31 ''уздржан''*).

По приједлогу амандмана народног посланика Иванке Марковић, испред Владе као предлагача, изјаснила се Зора Видовић, министар финансија:

* амандман 1 и амандман 2 су дјелимично прихваћени кроз амандмане Клуба посланика СНСД.

Предлагач амандмана није био присутан у *''дану за гласање'',* те су ови амандмани прихваћени као став Владе да су дјелимично усвојени.

По приједлогу амандмана Посланичке групе Заједно за БиХ, испред Владе као предлагача, изјаснила се Зора Видовић, министар финансија:

* амандман 1 – прихваћен,
* амандман 2 – прихваћен и
* амандман 3 – прихваћен.

Затим се Народна скупштина изјаснила о Одлуци о пријевременом ступању на снагу Одлуке о усвајању буџета:

***Одлука о пријевременом ступању на снагу Одлуке о усвајању буџета Републике Српске за 2020. годину је усвојена са 51 гласом ''за'', 13 ''против'' и ниједним ''уздржаним''.***

***Одлука о усвајању буџета Републике Српске за 2020. годину је усвојена са 52 гласа ''за'', 13 ''против'' и ниједним ''уздржаним''.***

**Ад – 3: Приједлог закона о извршењу буџета Републике Српске за 2020. годину, по хитном поступку**

У име предлагача уводно излагање поднијела је Зора Видовић, министар финансија.

Законодавни одбор, Одбор за финансије и буџет, Одбор за праћење стања у области пензијско-инвалидског осигурања и Одбор за трговину су разматрали наведени приједлог закона и поднијели Народној скупштини извјештаје у којима констатују да се исти разматра на Осмој посебној сједници.

У посланичкој расправи учествовали су Зоран Видић и Миладин Станић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање,***18. децембра 2019. године, Народна скупштина Републике Српске је приступила изјашњењу о Одлуци о пријевременом ступању на снагу и Приједлогу закона, и то:

***Одлука о пријевременом ступању на снагу Закона о извршењу буџета Републике Српске за 2020. годину је усвојена са 52 гласа ''за'', седам ''против'' и шест ''уздржаних''.***

***Закон о извршењу буџета Републике Српске за 2020. годину је усвојен са 54 гласа ''за'', два ''против'' и 10 ''уздржаних''.***

**Ад-4: Приједлог закона о измјенама Закона о доприносима, по хитном поступку**

У име предлагача уводно излагање поднијела је Зора Видовић, министар финансија.

Законодавни одбор, Одбор за финансије и буџет, Одбор за привреду и Одбор за праћење стања у области пензијско-инвалидског осигурања су разматрали наведени приједлог закона и поднијели Народној скупштини извјештаје у којима констатују да се исти разматра на Осмој посебној сједници.

У посланичкој расправи учествовали су: Зоран Видић, Јелена Тривић, Миладин Станић, Жељка Стојичић, Драшко Станивуковић и Радован Вишковић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање,***18. децембра 2019. године, Народна скупштина Републике Српске је приступила изјашњењу о Одлуци о пријевременом ступању на снагу и Приједлогу закона, и то:

***Одлука о пријевременом ступању на снагу Закона о измјенама Закона о доприносима је усвојена са 60 гласова ''за'', једним ''против'' и два ''уздржана''.***

***Закон о измјенама Закона о доприносима је усвојен са 62 гласа ''за'', ниједним ''против'' и два ''уздржана''.***

**Ад-5: Приједлог одлуке о износу гаранција које може издати Република Српска у 2020. години**

У име предлагача уводно излагање поднијела је Зора Видовић, министар финансија.

Одбор за финансије и буџет, Законодавни одбор и Одбор за привреду су разматрали наведени приједлог одлуке и поднијели Народној скупштини извјештаје у којима констатују да се исти разматра на Осмој посебној сједници.

У посланичкој расправи учествовали су: Миладин Станић, Драшко Станивуковић и Зоран Видић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање,***18. децембра 2019. године, Народна скупштина Републике Српске је приступила изјашњењу о одлукама, и то:

***Одлука о пријевременом ступању на снагу Одлуке о износу гаранција које може издати Република Српска у 2020. години је усвојена са 52 гласа ''за'', 13 ''против'' и једним ''уздржаним''.***

***Одлука о износу гаранција које може издати Република Српска у 2020. години је усвојена са 52 гласа ''за'', 13 ''против'' и два ''уздржана''.***

**Ад-6: Приједлог одлуке о дугорочном задуживању Републике Српске у 2020. години**

У име предлагача уводно излагање поднијела је Зора Видовић, министар финансија.

Законодавни одбор и Одбор за финансије и буџет су разматрали наведени приједлог одлуке и поднијели Народној скупштини извјештаје у којима констатују да се исти разматра на Осмој посебној сједници.

У посланичкој расправи учествовали су Јелена Тривић и Драшко Станивуковић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање,***18. децембра 2019. године, Народна скупштина Републике Српске је приступила изјашњењу о одлукама, и то:

***Одлука о пријевременом ступању на снагу Одлуке о дугорочном задуживању Републике Српске у 2020. години је усвојена са 51 гласом ''за'', 13 ''против'' и два ''уздржана''.***

***Одлука о дугорочном задуживању Републике Српске у 2020. години је усвојена са 52 гласа ''за'', 12 ''против'' и два ''уздржана''.***

**Ад-7: Приједлог одлуке о краткорочном задуживању Републике Српске емисијом трезорских записа за 2020. годину**

У име предлагача уводно излагање поднијела је Зора Видовић, министар финансија.

Одбор за финансије и буџет и Законодавни одбор су разматрали наведени приједлог одлуке и поднијели Народној скупштини извјештаје у којима констатују да се исти разматра на Осмој посебној сједници.

У посланичкој расправи учествовали су: Јелена Тривић, Милан Тубин, Драшко Станивуковић и Радован Вишковић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање,***18. децембра 2019. године, Народна скупштина Републике Српске је приступила изјашњењу о одлукама, и то:

***Одлука о пријевременом ступању на снагу Одлуке о краткорочном задуживању Републике Српске емисијом трезорских записа за 2020. годину је усвојена са 52 гласа ''за'', 13 ''против'' и два ''уздржана''.***

***Одлука о краткорочном задуживању Републике Српске емисијом трезорских записа за 2020. годину је усвојена са 52 гласа ''за'', 12 ''против'' и два ''уздржана''.***

У ***дану за гласање***, 18. децембра 2019. године, одсутни су били сљедећи народни посланици: Зоран Тегелтија, Владо Ђајић, Крсто Јандрић, Александар Главаш, Игор Црнадак, Перица Бундало, Милан Шврака, Бранко Бутулија, Дарко Бабаљ, Томица Стојановић, Жељко Бабић, Милан Радовић, Един Рамић, Драган Галић, Драган Чавић и Иванка Марковић.

Овим је окончан рад по дневном реду Осме посебне сједнице Народне скупштине Републике Српске.

Саставни дио овог записника је препис тонског записа Осме посебне сједнице Народне скупштине Републике Српске од 410 страница.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***